Középiskolai tanulmányait szülővárosa Református Kollégiumában végezte, a berlin-charlottenburgi képzőművészeti főiskola növendéke 1928 és 1932 között. A német fővárosban az avantgárd színházművészet (Brecht, Piscator) és a Bauhaus eredményei keltették fel érdeklődését. 1933-tól Bukarestben készített kereskedelmi és turisztikai reklámokat. Részt vett az 1939-es New York-i világkiállítás román pavilonjának díszítő munkálataiban, majd a Leech Illustrators reklámügynökség munkatársa lett. A háborús éveket munkaszolgálatosként Bukarestben töltötte, itt kapcsolódott be a társadalmi-politikai plakáttervező munkába. 1948 és 1972 között a Nicolae Grigorescu Képzőművészeti Főiskola tanára, a reklámgrafika előadója, majd tanszékvezető volt. Tanítványai között volt Bardócz Lajos és Bencsik János.